ΚΕΝΤΡΙΚΗ ΕΝΩΣΗ ΔΗΜΩΝ &

ΚΟΙΝΟΤΗΤΩΝ ΤΗΣ ΕΛΛΑΔΑΣ

Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Κ.Ε. της 12ης Ιανουαρίου 2005

Στην Αθήνα σήμερα, 12 Ιανουαρίου 2005, ημέρα Τετάρτη και ώρα 11.30, συνήλθε σε  συνεδρίαση το Διοικητικό Συμβούλιο της ΚΕΔΚΕ, ύστερα από πρόσκληση του Προέδρου της κ. Πάρι Κουκουλόπουλου, Δημάρχου Κοζάνης και υπό την προεδρία του. 

Κατά τη συνεδρίαση παρέστησαν οι Δήμαρχοι: Αλεξανδρίδης Παναγιώτης Ευόσμου,  Αμοιρίδης Ιωάννης Κατερίνης, Βιρβιδάκης Κυριάκος Χανίων, Γιαννόπουλος Γεώργιος Ρόδου, Δανιηλίδης Συμεών Συκεών, Ζαφειρόπουλος Γρηγόρης Χαλανδρίου, Καζάκος Ιωάννης Ζωγράφου, Κοιμήσης Απόστολος Αμφιλοχίας, Κουράκης Ιωάννης Ηρακλείου, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλης Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας, Χρήστου Στέφανος Κορυδαλλού.

Και οι Δημοτικοί Σύμβουλοι: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Γενομένης συζητήσεως, πάρθηκε η παρακάτω απόφαση:

..................................................................................................................................

Απόφαση 2η

ΘΕΜΑ:
Συζήτηση και διαμόρφωση πρότασης προς το ΥΠΕΣΔΔΑ για τα κριτήρια και την κατανομή των πόρων του Προγράμματος «ΘΗΣΕΑΣ»

Το Διοικητικό Συμβούλιο της ΚΕΔΚΕ, έχοντας υπόψη το από 5/1/2005 έγγραφο του Υφυπουργού Εσωτερικών Δημόσιας Διοίκησης και Αποκέντρωσης και τις μελέτες που το συνοδεύουν, την απόφαση του Συνεδρίου και τα συμπεράσματα της πρόσφατης σύσκεψης των Προέδρων των ΤΕΔΚ και των Δημάρχων πρωτευουσών νομών με το ΔΣ της ΚΕΔΚΕ,  σχετικά με την κατανομή των πόρων του Προγράμματος ΘΗΣΕΑΣ και τις διατάξεις του ν. 3274/2004,
Αποφασίζει :
Εξειδικεύοντας την απόφαση του πρόσφατου Συνεδρίου της εισηγείται τα ακόλουθα:
1. Προγραμματίζεται από το ΥΠ.ΕΣ.Δ.Δ.Α. η κατανομή, με τυπικά κριτήρια, των πόρων των τριών πρώτων ετών περίπου, του Προγράμματος ΘΗΣΕΑΣ, ύψους 2.000.000.000 €. (Για την κατανομή του υπολοίπου ποσού με προγραμματικά κριτήρια, το Δ.Σ. της ΚΕΔΚΕ επιφυλάσσεται να διατυπώσει γνώμη, όταν υπάρξει σχετικό σχέδιο κειμένου του ΥΠ.ΕΣ.Δ.Δ.Α.).

2. Κατανέμεται αμέσως από το ΥΠ.ΕΣ.Δ.Δ.Α. στις Περιφέρειες το 60% του ανωτέρω ποσού, δηλαδή 1.200.000.000 € με τα κριτήρια διαπεριφερειακής κατανομής του ΕΠΤΑ, τα οποία θα πρέπει να εφαρμοστούν με τις σημερινές τιμές τους (ΑΕΠ, ανεργία, κλπ). 
     Ειδικά για τους μη Καποδιστριακούς δήμους του πολεοδομικού συγκροτήματος της Αττικής και της Θεσσαλονίκης προτείνεται το ίδιο ποσοστό που είχαν στο ΕΠΤΑ, προσαυξημένο κατά το ποσό της ειδικής χρηματοδότησης του άρθρου 13 παρ. 8 εδάφιο 2 του Ν. 2539/97. 
      Διευκρινίζεται ότι η Περιφέρεια Κεντρικής Μακεδονίας θα συμμετάσχει ως Περιφέρεια στην κατανομή, μετά την αφαίρεση των μη Καποδιστριακών δήμων του πολεοδομικού συγκροτήματος της Θεσσαλονίκης.
3. Η κατανομή των ποσών της προηγούμενης παραγράφου 2 ανά Ο.Τ.Α. σε κάθε Περιφέρεια, να γίνει σύμφωνα με τα ακόλουθα κριτήρια:

	Κριτήρια (*)
	Ο.Τ.Α.

	Πληθυσμός Ο.Τ.Α.
	45%

	Έκταση Ο.Τ.Α.
	25%

	Αριθμός οικισμών Ο.Τ.Α.
	20%

	Αριθμός ορεινών οικισμών και νησιωτικών προβληματικών Ο.Τ.Α.
	10%


(*) Στον πίνακα το πληθυσμιακό κριτήριο έχει βαρύτητα 45% και όχι 54% για να ενισχυθεί η ένοια της σύγκλισης, επειδή προτείνεται ταυτόχρονα η μείωση του ποσοστού του κριτηρίου σύγκλισης από 35% σε 20%
Ειδικά για τους μη Καποδιστριακούς δήμους Αττικής και Θεσσαλονίκης να εφαρμοστούν τα κριτήρια που εφαρμόσθηκαν στην πρόσφατη κατανομή της ΣΑΤΑ Αττικής (Αντικειμενικές αξίεςε, πυκνότητα πληθυσμού, μεταβολή πληθυσμού , κ.λπ).
4. Το 20% του ανωτέρω ποσού, δηλαδή 400.000.000 € που αντιστοιχούν στα μέτρα της παραγράφου 3 του άρθρου 10 του Ν. 3274/2004 (οριζόντιες δράσεις, έκτακτες ανάγκες κ.λπ.) να διατεθεί και για τη χρηματοδότηση οριζόντιων δράσεων που σήμερα χρηματοδοτούνται από τους Κ.Α.Π. και τη Σ.Α.Τ.Α. Στο ίδιο ποσό να περιληφθούν και τα μέτρα του Υποπρογράμματος 4 (Τεχνική στήριξη του Προγράμματος). 
     Διευκρινίζεται ότι ως οριζόντιες δράσεις εννοούμε: από τη ΣΑΤΑ την πολιτική 
     προστασία και από τους ΚΑΠ τα ποσά για ΟΚΑΝΑ, Απόδημους, Σχολικούς 
     Τροχονόμους, Δημοτική Αστυνομία και ΚΕΠ.
      Η χρηματοδότηση των παραπάνω δράσεων μπορεί να ξεκινήσει άμεσα. Για 

      τις λοιπές οριζόντιες δράσεις, πρέπει να προηγείται διαβούλευση  του 
      ΥΠΕΣΔΔΑ με την ΚΕΔΚΕ.
5. Το υπόλοιπο 20% του ανωτέρω ποσού, δηλαδή 400.000.000 € που αντιστοιχούν στο κριτήριο της σύγκλισης, να κατανεμηθούν κατά Περιφέρεια σύμφωνα με τα αναφερόμενα στην προηγούμενη παράγραφο 2 και ανά Ο.Τ.Α. με βάση τα κριτήρια που προτείνουν οι μελέτες του ΥΠ.ΕΣ.Δ.Δ.Α., των οποίων η στάθμιση να γίνει κατά Περιφέρεια, σε συμφωνία με τις αντίστοιχες Τ.Ε.Δ.Κ., στο πλαίσιο πεδίων τιμών (άνω-κάτω ορίων) που ορίζονται το συντομότερο, με Υπουργική Απόφαση του ΥΠΕΣΔΔΑ μετά από γνώμη της ΚΕΔΚΕ.
6. Να προστεθούν εκπρόσωποι της ΚΕΔΚΕ στην Ο.Δ.Ε. του Προγράμματος, όπως ήδη συμφωνήθηκε με την πολιτική ηγεσία του ΥΠ.ΕΣ.Δ.Δ.Α.

7. Ελάχιστο όριο προϋπολογισμού έργων 100.000 €.

8. Να διασφαλιστεί, το ταχύτερο δυνατό, η κατανομή του υπολοίπου ποσού των 200 εκ. € του ΕΠΤΑ.
9. Να συντμηθούν οι διαδικασίες προένταξης και οριστικής ένταξης έργων και να ενημερωθούν όλοι οι Ο.Τ.Α. για τα ποσά που τους αντιστοιχούν από το 1.200.000.000 €, ώστε να αρχίσει η δημοπράτησή τους το αργότερο μέχρι 1/3/2005. Επισημαίνεται ότι πρέπει να επιλυθούν τυχόν προβλήματα με όρια πιστώσεων και πληρωμών, έτσι ώστε το σύνολο των έργων που αντιστοιχούν στο ανωτέρω ποσό να δημοπρατηθούν μέσα στο 2005.
10. Τα πρόσθετα 50.000.000 € της ΣΑΤΑ 2005 να δοθούν για την συντήρηση των σχολικών μονάδων, χωρίς παρακράτηση ποσοστού για τον «ΘΗΣΕΑ».

……………………………………………………………………………………….

ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Πρόεδρος




 
Ο Γενικός Γραμματέας

Πάρις Κουκουλόπουλος



Χρήστος Παλαιολόγος

Δήμαρχος Κοζάνης




Δημ. Σύμβουλος Λεβαδέων

Ο Α΄ Αντιπρόεδρος




Ο Β΄ Αντιπρόεδρος
Ιωάννης Χαραλάμπους



Γεώργιος Γιαννόπουλος
Δήμαρχος Ν.Ιωνίας




Δήμαρχος Ροδίων
Τα Μέλη

ΔΗΜΑΡΧΟΙ: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης Χαλανδρίου, Καζάκος Ιωάννης Ζωγράφου, Κοιμήσης Απόστολος Αμφιλοχίας, Κουράκης Ιωάννης Ηρακλείου, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλης Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας, Χρήστου Στέφανος Κορυδαλλού.
ΔΗΜΟΤΙΚΟΙ ΣΥΜΒΟΥΛΟΙ: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Ο Γενικός Διευθυντής

Παναγιώτης Βασιλείου

